صفدر ہمدانی

صفدر ہمدانی  پاکستان کے معروف شاعر،ادیب،صحافی،مرثیہ نگار،محقق اور براڈکاسٹر ہیں۔

حالاتِ زندگی 
صفدر ہمدانی لاہور کے ایک علمی اور ادبی گھرانے میں 17 نومبر 1950 میں پیدا ہوئے۔ ان کے والد مصطفی علی ہمدانی ممتاز براڈ کاسٹر تھے۔ صفدر ہمدانی نے ابتدائی تعلیم لاہور میں ہی حاصل کی اور گریجویشن بھی ایف سی کالج، لاہور سے کی۔ اس کے بعد جامعہ پنجاب سے صحافت میں ایم۔ اے کیا۔ 1973 میں ریڈیو پاکستان سے بطور پروڈیوسر وابستہ ہوئے۔ دورانِ ملازمت ریڈیو اکیڈمی میں بھی خدمات انجام دیں اوربیرون ملک ریڈیو پالینڈ اور چار سال تک ریڈیو جاپان میں بھی خدمات انجام دیں۔ نیز جب 1992 میں برطانیہ میں رہائش اختیار کی تو تقریباً انیس برس تک بی بی سی اردو سے وابستہ رہے ہیں۔ صفدر ہمدانی پچھلے دو عشروں سے لندن میں سکونت پزیر ہیں اور وہیں پہلے چار سال تک القمر آن لائن اور پھر 2008 میں عالمی اخبار کے نام سے ای-اخبار کا اجرا کیا ہے۔

شعر و سخن 
صفدر ہمدانی نے براڈ کاسٹنگ کے ساتھ ساتھ قلمی سفر کو بھی جاری رکھا اور انہوں نے غزل، نظم ،نعت، منقبت و مرثیہ کی صنف میں بھی مسلسل لکھا۔ خصوصا مرثیہ گوئی کے باعث انہیں شاعرِ آلِ عبا کا خطاب ملا ہے۔ مرثیہ نو تصنیف پڑھنے کے سلسلے میں وہ اب تک یورپ، امریکا اور مشرقِ وسطی کے بہت سے ممالک میں وہ جا چکے ہیں ۔

نمونہِ کلام

<div style='text-align: center;'>
آزاد نظم

 
<div style='text-align: center;'>
٭٭٭

مرثیہ کا بند

 
<div style='text-align: center;'>

<div style='text-align: center;'>
٭٭٭

غزل کے اشعار

تصنیف و تالیف 
 " کفن پہ تحریریں " ( غزلوں کا پہلا مجموعہ ) لاہور، 1974ا
 " فرات کے آنسو " ( مرثیوں کا مجموعہ )2003
 " نورِ کربلا " (عزائی شاعری پہ تحقیق)2003
 " معجزہِ قلم " ( رباعیات ،قطعات و قصائد کا مجموعہ ) 2004
 " کلیاتِ حسین " حسن عباس زیدی مرحوم کی شاعری کی کلیات 2005 میں ان کی تالیف اور تدوین سے طبع ہوئی ۔
 " تہران ہو گر عالمِ مشرق کا جنیوا " انکا پہلا سفر نامہ شائع ہوا۔ اگست 2006
 " زینتِ ہستی " ماں کے موضوع پر لکھا ہوا مرثیہ ہے۔2007
 "عطائے رضا " کے نام سے امام رضا علیہ السلام کا مرثیہ ہے۔2007
 جہانِ نعت (انٹرنیٹ ایڈیشن )
 '' رو رہا ہے آسمان " مرثیوں کاایک اور مجموعہ(زیرِ ترتیب )
 " بادل۔ چاند اور میں " غزلوں کا مجموعہ(زیرِ ترتیب )
 " گونگی آنکھیں "غزلوں کا مجموعہ(زیرِ ترتیب )

صفدر ہمدانی کی شخصیت و فن پر تحقیقی مقالات 
2012 میں ایجوکیشنل یونیورسٹی لاہور سے ایم اے آر بی ایڈ فائنل کی ایک طالبہ مس مصباح ا اعظم نے جناب ہمدانی صاحب کی معیاری اور دل سوز ’’ مرثیہ نگاری ‘‘ پر تحقیقی تھیسس لکھ کر کامیابی حاصل کی ہے یہ تھیسس ایک کتاب کی شکل میں چھَپ چکی ہے۔

سیدہ ثمر جعفری نے سیشن 2016- 2018 میں اپنا ایم فل کا مقالہ بعنوان  صفدر ہمدانی کی ادبی خدمات  گورنمنٹ کالج یونیورسٹی لاہور سے مکمل کر کے کامیابی حاصل کی ہے۔

مزید پڑھیے 

 مصطفی علی ہمدانی

حوالہ جات 

1950ء کی پیدائشیں
اردو شعرا
اردو مرثیہ نگار
بیسویں صدی کے اردو مصنفین
بیسویں صدی کے شعرا
پاکستانی اردو شعرا
پاکستانی تحت اللفظ مرثیہ خوان
پاکستانی شعرا
پاکستانی مسلم شخصیات
پاکستانی مصنفین
ریڈیو براڈکاسٹر
ریڈیو پاکستان

لاہور کے صحافی
لاہور کے مصنفین
لاہوری شخصیات